
71.  AARGANG 


JERUSALEM   —  FØR  OG  NU. 
Tanker  ved  et  nyligt  aflagt  Besøg  til  den  hellige  Stad. 

Af  Ældste  David  O.  McKay,  Medlem  af  de  Tolvs  Raad. 
(Fra  »Bikuben«.) 

»Og  da  han  kom  nær  til  og  saa  Staden,  græd  han 
over  den  og  sagde:  Vidste  dog  ogsaa  Du^a,  selv 
paa  denne  Din  Dag,  hvad  der  tjener  til  Din  Fred! 
Men  nu  er  det  skjult  i'or  Dine  Øjne.« 

Halvvejs  oppe  paa  Oljebjerget,  paa  et  Sted  omtrent  overfor 
den  skønne  Port,  kan  man  endnu  se  Ruinerne  af  en  Bygning, 
hvor  Kristus  ifølge  Traditionen  stod,  da  han  »saa  Staden  og 
græd  over  den«.  Ovenfor  og  lidt  til  venstre  for  denne  Ruin  er 
der  nogle  enkelte  Figentræer;  bag  disse  en  Stenmur,  en  Vin- 
gaard  og  en  Olivenhave.  Fra  dette  Sted,  fjernt  fra  moderne 
Bygningsværker,  har  man  en  ypperlig  Udsigt  over  Jerusalem. 

Men  man  bliver  ikke  fort  til  denne  mindeværdige  Plet  for 
at  se  udover  Byen,  hvor  vidunderlig  billedskon  denne  end  er 
med  dens  ejendommelige  flade  Huse,  Kirketaarne  og  Moské- 
kupler, spredt  over  de  fire  Hoje,  hvorpaa  Jerusalem  er  bygget. 

Selv  nu  er  dette  Syn  betagende;  det  maa  have  været  inspire- 
rende, da  Kristus  saa  det  i  al  dets  herodiske  Pragt. 

Men  det  var  IndVaanerne  i  Staden,  ikke  de  prægtige  Byg- 
ninger eller  den  smukke  Beliggenhed,  som  Frelseren  saa  gen- 
nem taarefyldte  Øjne,  da  han  sagde:  »Vidste  dog  ogsaa  Du, 
hvad  der  tjener  til  Din  Fred;  men  nu  er  det  skjult  for  Dine 
Øjne.«  Han  saa  Jøderne,  Guds  udvalgte  Folk,  delte  i  forskel- 
lige stridende  Sekter,  der  hver  især  mente  at  besidde  mere 
Hellighed  og  Retfærdighed  end  de  øvrige,  og  alle  lukkede 
deres  Øjne  for  Sandheden.  Der  var  de  konservative,  hebraiske 
Jøder  med  deres  strenge  Overholdelse  af  Moseloven;  der  var 
de  mere  liberale  helleniske  Joder,  hvis  Idéer  var  paavirkede  af 
hedensk  Filosofi;  blandt  de  talrige  Sekter,  der  blindt  og  fana- 
tisk stredes  med  hverandre,  var  der  muligvis  nogle  Essenere 
med  deres  Askese  og  Forkastelse  af  det  aaronske  Præste- 
dømme; Sadducæerne  med  deres  livløse  og  formelle  Overhol- 
delse af  Sabbaten  og  deres  Fornægtelse  af  Læren  om  Opstan- 
delsen; og  endelig  Farisæerne  med  deres  salvelsesfulde  Bøn- 
ner, offentlige  Almisser,  brede  Bederemme,  forfængelige  Hov- 
mod, Begærlighed,  foregiven  Overlegenhed  og  slet  dulgt  Hyk- 
leri under  en  paataget  Helligheds  Maske. 

Med  alle  disse  stridende  Partier  blandt  Folket  for  Øje,  er 
det  ikke  vanskeligt  at  forstaa,  hvorfor  Frelseren  bad  saa  in- 
derligt til  Faderen  for  sin  egen  lille  Flok:  at  de  maa  være  »ét 
ligesom  vi  er  ét«.  Da  han  saa  Falskheden  og  Hykleriet  under 
Skinhellighedens  Dække,  er  det  intet  Under,  at  han  ytrede 
saadanne  beskæmmende  Irettesættelser  som  »Vé  Eder,  I 
Skriftkloge  og  Farisæere,  I  Hyklere!  thi  I  tillukker  Himme- 
riges Rige  for  Menneskene;  thi  I  gaar  ikke  derind,  og  de,  som 
ville  gaa  ind,  tillader  I  det  ikke.«  »Vé,  Eder,  I  Skriftkloge  og 
Farisæere,  I  Hyklere!  thi  I  bygge  Profeternes  Grave  og  pryde 
de  Retfærdiges  Gravsteder  og  sige:  Havde  vi  været  til  i  vore 
Fædres  Dage,  da  havde  vi  ikke  været  deltagtige  med  dem  i 
Profeternes  Blod.  Altsaa  giver  I  Eder  selv  det  Vidnesbyrd,  at 
I  er  Sønner  af  dem,  som  har  ihjelslaaet  Profeterne.  Saa  gør 

da  ogsaa  I  Eders  Fædres  Maal  fuldt.  I  Slanger,  I  Øgleunger! 
hvorledes  kunne  I  undfly  Helvedes  Dom?« 

Saaledes  var  det  Folk,  som  Menneskenes  Son  saa  i  sine 
Tanker,  da  han  for  tyve  Aarhundreder  siden  stod  halvt  oppe 
paa  Oljebjerget  og  »saa  Staden  og  græd  over  den«.  Dersom 
han  stod  paa  det  samme  Sted  i  Dag,  vilde  hans  Hjærte  da 
være  lettere  og  hans  Sjæl  oploftet? 

Vore  Dages  Jerusalem  hviler  paa  Ruinerne  af  den  prægtige 
Stad,  som  Herodes  byggede.  En  muhamedansk  Moské  ligger 
paa  Pladsen,  hvor  Salomons  Tempel  stod  i  sin  Pragt,  og  andre 
Moskéer  og  kostbare  kristne  Kirker  er  bygget  paa  Steder,  hvor 
Guds  Son  ifølge  Traditionen  vandrede,  lærte  og  gjorde  Un- 
dere. Men  disse  vilde  han  ikke  sé,  thi  han  vilde  sé  ind  i  Fol- 
kenes Hjærter  nu,  ligesom  han  gjorde  den  Gang. 

Og  hvad  vilde  han  sé?  En  By  paa  henimod  75.000  Indbyg- 
gere, hvoraf  50.000  er  Jøder,  15.000  er  saakaldte  Kristne  og 
10.000  er  Muhamedanere.  Han  vilde  sé  Jøderne  delte  i  fire 
Sekter,  Muhamedanerne  i  to  og  de  Kristne  i  Græsk-Ortodokse, 
Græsk-Liberale,  Romersk-Katolske,  Maroniter,  Jakobiter,  Ar- 
meniere og  Protestanter,  Metodister,  Lutheranere  o.  s.  v.,  o.  s.  v. 

»Hellige  Fader,  bevar  dem,  at  de  maa  være  ét  ligesom  vi.« 

Dersom  han  i  Tankerne  drog  til  sit  Fødested,  seks  Mil  læn- 
gere borte,  vilde  han  se  det  fattige  Herberge  erstattet  med  en 
stor,  men  mork  og  skummel  Bygning,  der  ejes  i  Fællesskab 
af  Grækere,  Latinere  og  Armeniere.  Hvert  Kirkesamfund  har 
sin  anviste  Plads  og  sit  bestemte  Alter,  og  Tilhængere  af  det 
ene  Samfund  vover  ikke  at  nærme  sig  nogen  af  de  andres.  Saa 
skinsyge  er  de  paa  hverandre,  at  det  ene  Samfunds  Medlem- 
mer ikke  gaar  ind  i  Kirken  ad  den  samme  Dør  som  de  andre. 
Støvbedækkede  Malerier  hænger  paa  Væggen  uden  at  blive 
rensede,  fordi  ingen  af  Kirkerne  vil  tillade  de  andre  at  røre 
dem.  For  omtrent  25  Aar  siden  tog  Armenierne,  der  har  et 
ganske  lille  Hjørne  til  deres  Alter,  deres  Tæppe  op,  medens 
de  fejede.  Tæppet  rullede  ind  paa  den  latinske  Kirkes  Plads, 
og  for  denne  Vanhelligelse  maatte  Armenierne  bøde  med  to 

af  deres  Medlemmers  Liv.  Saaledes  er  Aanden  blandt  de  Kir- 
ker, der  bevogter  det  hellige  Sted,  hvor  én  Gang  det  Væsen 
blev  født,  hvis  Komme  blev  forkyndt  af  himmelske  Hærskarer, 
der  sang:  »Fred  paa  Jorden,  i  Mennesker  Velbehag.« 

Dersom  han  endvidere  lod  Tankerne  dvæle  ved  Omstændig- 
hederne forbundne  med  hans  Korsfæstelse  og  Opstandelse,  da 
vilde  han  finde  begge  disse  mindeværdige  Steder  holdt  i  Ære 
af  den  hellige  Gravs  Kirke.  I  denne  vilde  han  se  Ornamenter 
og  Billedstøtter  prydede  med  Guld,  indlagte  med  kostbare 
Ædelstene,  og  Tornekronen  erstattet  med  en  Krone  af  Dia- 
manter. Men  hvad  vil  al  denne  Pragt  og  Glimmer  betyde  for 
ham,  naar  han  lagde  Mærke  til  det  Had  og  indbyrdes  Fjend- 
skab, der  gør  sig  gældende  blandt  de  Grækere,  Latinere,  Ar- 
meniere og  Koptikere  (fire  stridende  Kirkesamfund),  der  dag- 
lig fægter  den  ene  med  den  anden  i  deres  blinde  og  fanatiske 
Iver,  hver  især  foregivende  at  tjene  Herren?  Hvor  latterligt 
vilde  ikke  deres  Gudsdyrkelse  forekomme  ham,  naar  han 
vidste,  at  en  muhamedansk  Vagt  maa  tage  Vare  paa  Nøglerne 
til  denne  Helligdom,  fordi  de  saakaldte  Kristne  ikke  tør  betro 
dem  til  nogen  af  deres  egne  Troesfæller.  Han  vilde  sikkert 
udbryde  igen:  »Vé  Eder,  I  moderne  Skriftkloge  og  Farisæere, 
I  Hyklere!  thi  I  bygger  Profeternes  Grave  og  pryder  de  Ret- 
færdiges Gravsteder  og  siger:  Havde  vi  været  til  i  vore  Fædres 
Dage,  da  havde  vi  ikke  været  delagtige  med  dem  i  Profeternes 
Blod.  Altsaa  giver  I  Eder  selv  det  Vidnesbyrd,  at  I  er  Sønner 
af  de,  som  har  ihjelslaaet  Profeterne.  Saa  gør  da  ogsaa  I  Eders 
Fædres  Maal  fuldt.« 

Dersom  han  havde  vandret  gennem  den  hellige  Stads  Ga- 
der Onsdag  den  2.  November  1921,  vilde  han  have  set  mange 
af  disse  Kristne  forene  sig  med  Muhamedanerne  i  en  bitter 
Protest  mod  Lord  Balfours  Proklamation,  at  Jøderne  skal 
have  Tilladelse  til  at  vende  tilbage  til  Palæstina  og  opbygge 
en  jødisk  Stat.  Han  vilde  have  set  enhver  Butik  og  ethvert 
Værksted  lukket  med  Undtagelse  af  en  enkelt  Englænders 
Forretning,  hvis  Ejer  nægtede  at  lystre.  Han  vilde  have  hørt 

Mængden  raabe,  idel  den  marcherede  gennem  de  smalle, 
daarligt  brolagte  Gader:  »Der  er  ingen  Gud  uden  Gud,  og  Mu- 
hamed  er  hans  Profet.« 

Gaaende  ned  ad  Davids  Gade,  vilde  han  have  set  jødiske 
Kvinder  med  skrækslagne  Ansigter,  en  af  dem  knugende  et 
grædende  Barn  til  sit  Bryst,  idet  de  løb  fra  en  muhamedansk 
Hob,  der  forfulgte  dem  med  Kæppe  og  Sten,  alene  fordi  de 
ulykkelige  Kvinder  tilhørte  den  jødiske  Race  og  ønskede  at  bo 
i  deres  »forjættede  Land«. 

Han  vilde  have  set  det  jødiske  Kvarter  i  Jerusalem  bevogtet 
af  britiske  Soldater,  og  i  Vinduer  og  Doraabninger  smaa  Klyn- 
ger af  ængstelige  Kvinder  og  Børn,  hvis  Hjærter  bævede  i 
Frygt  for  en  overhængende  Fare. 

Ejheller  var  denne  Frygt  uden  Grund,  thi  ved  Middagstid 
begyndte  Myrdelysten  at  give  sig  Udslag,  og  da  man  Kl.  5 
forbod  enhver  at  færdes  paa  Gaderne,  var  der  allerede  ofret 
otte  Liv  paa  Hadets  Alter,  mange  var  bragt  til  Hospitalerne 
livsfarligt  saarede,  og  mange  andre  havde  lidt  legemlig  Over- 
last. 

Og  de  saakaldte  Kristne  var  heller  ikke  fri  for  denne  mor- 
deriske Aand.  Paa  Gaden,  hvor  en  Granat  eksploderede  og 
dræbte  to  Mænd  og  saarede  flere  andre,  kunde  Jesus  have  hort 
en  græsk-katolsk  Mand  udbryde:  »Før  vi  tillader  Jøderne  at 
herske  i  Palæstina,  vil  vi  se  disse  Gader  badede  i  Blod.« 

Da  han  blev  spurgt,  om  han  ikke  troede  paa  Profetierne  i 
Bibelen  om  det  udvalgte  Folks  Tilbageførelse  til  dets  forjæt- 
tede Land,  svarede  han  blot:  »Jo,  men  Tiden  er  ikke  kommen 
endnu.« 

Vilde  mon  ikke  Verdens  Frelser,  ved  Synet  af  alle  saadanne 
Ting,  udbryde  igen  i  Dag:  »Saaledes  synes  I  vel  udvortes  ret- 
færdige for  Menneskene,  men  indvortes  er  I  fulde  af  Hykleri 
og  Lovløshed.« 

For  tyve  Aarhundreder  siden  græd  Verdens  Forløser,  fordi 
de  stridende  Sekter  forkastede  Sandheden  og  lukkede  deres 
Øjne  for  de  Ting,  der  vilde  bringe  dem  Fred. 

I  Dag  vilde  han  se  et  endnu  større  Antal  stridende  Sekter, 
hvis  Handlinger  er  mindst  ligesaa  langt  fjernede  fra  Himme- 
riges Rige,  som  Farisæernes  var  i  gamle  Dage. 

Naar  han  den  Gang  saa  ud  over  Staden,  havde  han  den 
Trost  at  vide,  at  der  i  den  fandtes  nogle  trofaste  Sjæle,  som 
havde  paataget  sig  hans  Navn  og  var  bemyndigede  til  at  for- 
kynde hans  Ord. 

Nu  vilde  han  søge  forgæves  for  blot  at  finde  en  Kirke  i  den 
hellige  Stad,  der  var  retmæssigt  autoriseret  til  at  repræsentere 
ham. 

Den  Gang  saa  han  den  morderiske  Aand  i  Jødernes  Hjærter 
mod  sine  Tilhængere. 

Nu  vilde  han  se  den  samme  Aand  i  Muhamedanernes  og  de 
foregivne  Kristnes  Hjærter  mod  Jøderne. 

Den  Gang  saa  han  hen  til  sin  forestaaende  Død  for  sine 
Medmenneskers  Frelse. 

Nu  vilde  han  se  frem  til  sit  andet  herlige  Komme. 

Den  Gang  saa  han  og  forudsagde  Jerusalems  Ødelæggelse 
og  Jødernes  Adspredelse  blandt  alle  Nationer. 

Nu  vilde  han  se  hen  til  Jerusalems  Genopbyggelse  og  Op- 
losningen af  de  »falske  stridende  kristne  Sekter«. 

Eftersom  disse  Sekter  hensmuldre,  vil  de  oprigtige  Sjæle, 
der  har  været  forblindede  af  deres  Præsters  Spidsfindigheder 
og  falske  Lærdomme,  aabne  deres  Øjne,  se  Sandheden  og  er- 
kende, at  det  herlige  Syn,  som  Johannes  modtog,  er  blevet  til 
Virkelighed,  og  hvori  han  saa  »en  anden  Engel  flyve  midt 
oppe  under  Himmelen,  som  havde  et  evigt  Evangelium  at  for- 
kynde for  dem,  der  bor  paa  Jorden,  og  for  alle  Folkeslag  og 
Stammer  og  Tungemaal  og  Folie,  og  som  sagde  med  høj  Rost: 
Frygter  Gud  og  giver  ham  Ære,  thi  hans  Doms  Time  er  kom- 
men, og  tilbeder  ham,  som  har  gjort  Himmelen  og  Jorden  og 
Havet  og  Vandenes  Kilder.« 

Tiden  er  i  Sandhed  nær  for  Haanden,  da  selv  Jøderne  »ikke 
mere  skal  vende  deres  Hjærter  bort  fra  Israels  Hellige«,  og  da 

de  skal  gøre  sig  rede  til  at  sige,  idet  de  søger  tilbage  til  deres 
forjættede  Land:  »Velsignet  er  den,  som  kommer  i  Herrens 
Navn!« 


URIM  OG  THUMMIM. 

Af  Ældste  Joel  Ricks. 
(Oversat  af  Niels  F.  Green.) 

Hvad  menes  med  »Urim  og  Thummim«? 

»Urim  og  Thummim«  (eller  »Urim«  kortfattet)  var  Navnet 
paa  det  mærkværdige  Instrument  eller  Redskab,  der  bestod  af 
to  klare,  gennemsigtige  Sten,  som  i  Oldtiden  blev  anvendt  af 
Profeter  og  andre  af  Herrens  Tjenere  for  derigennem  at  lære 
hans  Vilje  at  kende.  Profeten  Joseph  Smith  har  nærmere  be- 
skrevet samme  og  forklaret  dette  Instruments  Brug. 

Ordene  »Urim  og  Thummim«  er  af  hebraisk  Oprindelse. 
Ordet,  »Urim«  betyder  Lys,  og  Ordet  »Thummim«  bliver  af 
flere  oversat  ved:  Sandhedslære  eller  Sandhedslærdomme. 
Nogle  Sproglærde  oversætter  Ordene  ved:  Lys  og  Fuldkom- 
menhed (eller  Fuldkommenheder).  Alle  mener,  at  Ordenes 
Skrivemaade  angiver  Flertalsbegrebet. 

I  Biblen  er  dette  Instrument,  kaldet  »Urim  og  Thummim«, 
først  nævnt  i  Forbindelse  med  de  Ordinancer,  som  blev  ud- 
ført i  Tabernaklet.  (2.  Moseb.  28:  30.).  Hvad  »Urim  og  Thum- 
mim« var,  findes  ikke  nærmere  forklaret  i  anden  Mosebog. 
»Urim  og  Thummim«  var  —  maaske  hver  Sten  enkeltvis  - 
bevaret  i  en  lille  Lomme  eller  Pung,  formet  af  Folderne  i 
Brystpladen,  som  Ho j præsten  bar,  naar  han  gik  ind  i  Taber- 
naklet for  at  udfore  de  anordnede  Handlinger.  Det  er  alminde- 
ligvis forstaaet,  at  Gud  tilkendegav  sin  Vilje  for  Ypperste- 
præsten, eller  andre  af  hans  bemyndigede  Mænd,  gennem 
dette  Instrument. 

Da  David  mødte  Genvordigheder  af  en  alvorlig  Natur  i 
Ziklag,  sendte  han  Bud  til  Hojpræsten,  i  hvis  Varetægt  Epho- 

den  var,  for  med  »Urim  og  Thummim«  at  adspørge  Herren. 
Vi  læser:  »Og  David  adspurgte  Herren  og  sagde:  Skal  jeg  for- 
følge denne  Trop?  Mon  jeg  kan  naa  den?  Og  han  sagde  til 
ham:  Forfølg,  thi  Du  skal  naa  den  og  bringe  Redning.« 
(1.  Sam.  30:  8.  Se  ogsaa  1.  Sam.  23:  9.— 12.). 

Nogle  Bibelforskere  har  formodet,  at  »Urim  og  Thummim« 
var  to  smaa  »Orakler«,  fra  hvilke  en  lydelig  Røst  blev  hørt  af 
Ypperstepræsten  eller  Hojpræsten.  Andre  har  ment,  at  denne 
modtog  Svar  paa  sin  Bøn  ved  lydelig  Tale  til  ham,  naar  han 
var  iført  den  ypperstepræstelige  Dragt,  gjorde  Forespørgslen 
i  det  allerhelligste  med  Ansigtet  vendt  mod  Pagtens  Ark.  (Se 
Populær  og  kritisk  Bibelvejledning,  Side  1693). 

Dette  var  tilvisse  ikke  Tilfældet,  da  David  gjorde  sin  Fore- 
spørgsel i  Ziklag,  og  det  fremgaar  tydeligt  af  Skriftstedet  i 
1.  Samuels  Bog  28:  6.,  at  »Urim«  (forkortet  Benævnelse  af 
»Urim  og  Thummim«)  netop  var  Redskabet,  gennem  hvilket 
Meddelelserne  fra  Herren  modtoges.  Vi  læser,  efter  Jødernes 
Tilbagevenden  fra  den  babyloniske  Landflygtighed,  at  det  af 
Hattirshatha-Raadet  blev  bestemt,  at  visse  Mænd,  som  frem- 
holdt, at  de  var  berettigede  til  at  virke  som  Præster,  men  som 
ikke  paa  dette  Tidspunkt  kunde  bevise  Rigtigheden  af  deres 
Paastand,  skulde  vente,  indtil  en  Præst  fremstod,  som  var  i 
Besiddelse  af  »Urim  og  Thummim«,  saa  at  det  gennem  samme 
paa  ufejlbarlig  Maade  kunde  blive  bestemt,  om  de  var  beret- 
tigede til  at  udove  Præstedømmets  Funktioner  eller  ikke. 
(Esra  2:  63.). 

Den  jodiske  Historieskriver  Josephus  havde  den  For- 
staaelse,  at  der  var  knyttet  en  særlig  mirakulos  Kraft  til  de  to 
Sten,  som  var  paa  Ephoden  og  anbragte  paa  Ypperstepræstens 
Skuldre.  Han  skriver:  »En  af  dem  skinnede,  naar  Gud  var  til 
Stede  ved  Offerhandlingerne,  jeg  mener:  den  Sten,  der  sad  lig 
en  Knap  paa  Ypperstepræstens  højre  Skulder.  Klare  Lys- 
straaler  skinnede  da  ud  fra  denne  og  kunde  ses  af  de,  som  var 
fjernest  borte,  hvilken  Lysudstraaling  ikke  forud  var  naturlig 
for  Stenen. 

Dette  bliver  betragtet  som  en  Vidunderlighed  al  saadanne 
Personer,  som  ikke  før  har  filosoferet  over  saadanne  Ting. 
Dog  vil  jeg  nævne,  hvad  der  er  endnu  mere  vidunderlig  end 
•  dette,  nemlig,  at  Gud  tilkendegav  forud,  ved  de  tolv  Sten,  som 
var  indsatte  i  Pladen,  Ypperstepræsten  bar  paa  sit  Bryst,  naar 
Folket  skulde  være  sejrrig  i  Krigen;  thi  saa  stor  en  Lysglans 
straalede  ud  fra  disse  Ædelstene,  for  Armeen  begyndte  at 
marchere,  at  hele  Folket  kendte,  at  Gud  var  til  Stede  for  at 
bistaa  dem.«  (Josephus  3.  Bog,  7.  Kap.). 

Det  vil  forstaas,  at  »Urim  og  Thummim«,  som  var  bevaret 
i  en  lille  Lomme  i  Brystpladen,  var  noget  andet  end  Stenene 
paa  Ephodens  Skulderstykke,  og  ligeledes  noget  andet  end  de 
tolv  Sten,  som  prydede  Ephodens  Forstykke,  idet  de  var  ind- 
satte i  Brystpladen.  Det  synes  derfor,  at  Josephus  ingen  Kend- 
skab havde  til  »Urim«  (det  originale  »Urim  og  Thummim«), 
som  forsvandt  med  Arken,  da  Templet  var  odelagt,  lige  forud 
for  Jødernes  Tilfangetagelse  og  den  babyloniske  Landflygtig- 
hed. 

Oversætteren  af  Josephus's  historiske  Værker  er  af  den  For- 
mening, at  det  Lys,  som  der  berettes  om,  at  Stenene,  der  pry- 
dede den  ypperstepræstelige  Dragt,  udstraalede,  maaske  gik 
forud  eller  medfulgte  den  guddommelige  Tilkendegivelse  af, 
hvad  Folket  skulde  gøre,  men  at  selve  Meddelelsen  ikke  blev 
givet  gennem  de  lysende  Sten. 

Josephus's  Udtalelser  angaaende  de  lysende  Ædelstene,  der 
allerede  har  været  anfort,  og  Hattirshatha-Raadets  citerede 
Afgørelse  (vedrorende  at  det  skulde  bestemmes  gennem  »Urim 
og  Thummim«,  naar  de  jodiske  Præster  atter  kom  i  Besid- 
delse af  samme,  om  visse  Mænd  var  berettigede  til  at  udove 
det  aaronske  Præstedømmes  Funktioner  i  Henhold  til  Mose 
Lov),  disse  Vidnesbyrd  vise,  hvilken  Tillid  de  troende  Jøder 
havde  til  Guds  Anordninger,  og  hvilken  Ærefrygt  de  havde  for 
hellige  Ting;  og  alle  saadanne  Udtalelser  giver  os  at  forstaa, 
hvorfor  »Urim  og  Thummim«  som  et  helligt  Instrument  netop 
blev  givet  dette  Navn,  menende:  »Lys  og  Fuldkommenhed«. 

De  Brødre,  der  var  forbundne  med  Profeten  Joseph  Smith, 
giver  os  en  klar  Forstaaelse  af,  hvad  »Urim  og  Thummim« 
var,  og  i  hvilken  Hensigt  Instrumentet  blev  benyttet.  Vi  læser 
i  Pratts  Afhandling:  Mærkværdige  Syner,  Side  6:  »Sammen 
med  Optegnelserne  var  fundet  et  mærkeligt  Instrument,  kaldt 
i  gamle  Dage  »Urim  og  Thummim«,  hvilket  Instrument  be- 
stod af  to  gennemsigtige  Sten,  klare  som  Krystal,  og  satte  i  to 
Rimme  af  en  Bue.  Dette  Redskab  var  benyttet  i  Oldtiden  af 
Seerne.  Derigennem  modtog  de  Aabenbaringer  vedrorende 
Fortids-  og  Fremtidsbegivenheder.« 

Abraham  var  i  Besiddelse  af  et  af  disse  Redskaber  og  be- 
nyttede det  til  at  sætte  sig  i  særskilt  Forbindelse  med  Gud. 
Vi  læser:  »Og  jeg,  Abraham,  havde  »Urim  og  Thummim«, 
som  Herren  min  Gud  havde  givet  til  mig  i  Ur  i  Kaldæa;  og 
jeg  saa  Stjernerne,  o.  s.  v.  .  .  .  Og  Herren  sagde  til  mig,  gen- 
nem »Urim  og  Thummim«,  o.  s.  v.  .  .  .  (Abrahams  Bog  3:  1., 
2.,  4.). 

Maaden,  hvorpaa  Nephiterne  i  Oldtiden  udførte  Oversættel- 
sen ved  Hjælp  af  »Urim  og  Thummim«,  er  forklaret  i  Mor- 
mons Bog,  som  Svar  paa  et  Spørgsmaal,  rettet  af  Kong  Limhi, 
vedrørende  Oversættelsen  af  Jarediternes  historiske  Optegnel- 
ser, som  var  fundne  af  hans  Folk.  Vi  læser:  »Og  Ammon 
sagde  til  ham:  Jeg  kan  visseligen  fortælle  Dig,  o  Konge,  om 
en  Mand,  som  kan  oversætte  Optegnelserne,  thi  han  har  det, 
hvorved  han  kan  se  og  oversætte  alle  gamle  Optegnelser,  og 
det  er  en  Gave  fra  Gud.  Og  de  Ting  kaldes  Udtydere,  og  ingen 
Mand  kan  se  i  dem,  uden  at  han  bliver  befalet,  paa  det  han 
ikke  skal  se  efter  det,  han  ikke  burde  og  omkomme.  Og  hver 
som  helst,  der  er  befalet  at  se  i  dem,  kaldes  Seer.«  (Mos. 
8:  13.). 

Senere,  da  Optegnelserne  kom  Mosiahs  i  Hænde,  berettes 
der:  »Og  han  oversatte  dem  ved  Hjælp  af  de  to  Sten,  som  var 
fasthæftede  i  to  Ender  af  en  Bue.  Og  disse  Ting  var  beredte 
fra  Begyndelsen  og  var  overleverede  fra  Slægt  til  Slægt  i  den 
Hensigt  at  udlægge  Sprog.«  (Mosiahs  28:  13.,  14.). 

Joseph  Smith  efterlod  sig  ikke  nogen  detailleret  Beretning 

vedrorende  »Urim  og  Thummim«  eller  Maaden,  hvorpaa 
Oversættelsen  af  Guldpladernes  Optegnelser  blev  gjort,  men 
de,  som  var  forbundne  med  ham,  har  efterladt  sig  skrevne 
Vidnesbyrd,  som  sætte  os  i  Stand  til  at  sige  med  temmelig  Be- 
stemthed, paa  hvilken  Maade  Oversættelsen  blev  udført. 

Med  Hensyn  til,  hvorledes  Oversættelsen  blev  udført,  siger 
David  Whitmer,  én  af  de  tre  Vidner  til  Mormons  Bogs  Gud- 
dommelighed: .  .  .  »Et  Stykke  af  noget,  som  lignede  Perga- 
ment, viste  sig  (i  »Urim  og  Thummim«),  og  paa  dette  Stykke 
fandtes  det  skrevne.  Et  Tegn  ad  Gangen  blev  set,  og  under  det 
fandtes  Oversættelsen  paa  Engelsk.«  (En  Tale  til  alle,  som 
tror  paa  Kristus,  Side  12).  Martin  Harris,  et  andet  Vidne, 
siger:  »Sætninger  vilde  vise  sig  i  Instrumentet,  hvilket  var 
læst  af  Hr.  Smith  og  skrevet  af  mig.  Naar  Sætningerne  var 
nedskrevet  af  mig,  vilde  jeg  sige:  Skrevet!  Og  hvis  en  Sætning 
var  skrevet  korrekt,  vilde  samme  forsvinde  fra  Instrumentet 
og  en  anden  Sætning  vise  sig.  Men  hvis  en  Sætning  ikke  var 
nedskrevet  korrekt,  blev  Sætningen  staaende,  til  Rettelsen  var 
gjort.« 

Begge  disse  Mænd  var  meget  nøje  knyttede  til  Joseph  Smith 
i  hele  det  Tidsrum,  da  Optegnelserne  paa  Guldpladerne  blev 
oversatte,  og  Martin  Harris  havde  været  Skriver  for  Joseph 
Smith  den  første  Del  af  Tiden.  Begge  disse  Mænd  burde  vide 
god  Besked  med,  hvorledes  Oversættelsen  blev  udført. 

Vi  ser  saaledes,  at  »Urim  og  Thummim«  havde  den  Egen- 
skab, at  Menneskene  derigennem  kunde  modtage  Underret- 
ning om  forbigangne  og  tilkommende  Ting.  Instrumentet 
kunde  tilkendegive  Guds  Vilje,  give  Advarsler  i  Farens  Stund, 
samt  fremsætte  Oversættelse  fra  et  Sprog  til  et  andet.  Hvor 
vidunderlig,  at  saadanne  Egenskaber  kunde  blive  nedlagt  i 
to  Stenkrystaller.  Hvorledes  det  sker,  kender  vi  ikke;  men  da 
David  i  sin  store  Nød  i  Hjærtets  Ydmyghed  henvendte  sig  til 
Herren  for  at  komme  til  Kundskab  om,  hvad  han  skulde  gore, 
blev  hans  Bøn  hørt,  idet  han  modtog  Svar  gennem  »Urim  og 
Thummim«. 

Naar  Ho j præsten  eller  Ypperstepræsten  gik  ind  paa  Temp- 

lets  hellige  Omraader  for  paa  Folkets  Vegne  at  henvende  sig 
til  Gud  og  lære  hans  Vilje  at  kende,  modtog  han,  som  vi  for- 
staar,  ikke  Guds  Svar  paa  sin  Bøn\  gennem  en  hørlig  Stemme, 
men  gennem  »Urim  og  Thummim«,  som  han  bar  paa  sit 
Bryst. 

Det  er  intet  Under,  at  Josephus  bemærker,  at  der  blev  ingen 
Lejlighed  for  de  falske  Profeter  at  drive  deres  Spil,  saa  længe 
selve  Ædelstenene  i  den  ypperstepræstelige  Dragt  lyste,  naar 
Gud  var  nærværende.  Men  Josephus  beretter  ogsaa,  at  da  Fol- 
ket faldt  i  Overtrædelse,  ophørte  Stenene  at  lyse.  Den  Mand, 
som  søgte  at  modtage  Herrens  Ord  derigennem  og  komme  i 
Besiddelse  af  Visdom,  maatte  være  i  Harmoni  med  Himlens 
Magter  for  at  blive  bønhørt.  I  modsat  Fald  modtoges  intet 
Svar  gennem  »Urim  og  Thummim«.  Af  denne  Grund  var  det, 
at  da  Saul  som  en  syndig  Mand  søgte  en  Begunstigelse  af  Her- 
ren og  søgte  at  modtage  hans  Ord  gennem  »Urim  og  Thum- 
mim«, kunde  han  intet  som  helst  Svar  modtage,  hvorimod 
David,  som  landflygtig  Mand,  blev  advaret  mod  forestaaende 
Fare  og  vejledet  derigennem. 

Med  god  Grund  kan  den  bibelkyndige  Skeptiker  med  For- 
undring udbryde:  »Hvorledes  kom  Joseph  Smith  atter  i  Be- 
siddelse af  dette  vidunderlige  Instrument,  kaldet  »Urim  og 
Thummim«,  for  at  forene  det  saa  inderlig  og  virkningsfuldt 
med  sin  Missionsvirksomhed,  erklærende,  at  de  Egenskaber, 
som  var  knyttet  til  Instrumentet  for  dem,  er  knyttet  til  det  nu? 

vil  blive  afholdt  som  følger: 

Aalborg  den  22.,  23.  og  24.  April. 

Aarhus  den  29.  og  30.  April  og  1.  Maj. 

København  den  7.,  8.,  9.  og  10.  Maj. 
Alle   Konference-Præsidenter  bedes   ordne   alt   vedrorende 
disse  Konferencemoder  paa  den  bedste  Maade,  saa  alle,  som 
besøger  disse  Møder,  maa  faa  et  tilfredsstillende  Udbytte. 

ET  BESØG  I  PALÆSTINA. 

Edna  Harker  Thomsen  i  »Young  Womans  Journal«. 

Jeg  tror,  at  jeg  er  den  første  kvindelige  Missionær  i  Jesu 
Kristi  Kirke  af  Sidste  Dages  Hellige,  som  har  rejst  omkring 
Jorden  paa  Mission,  og  fra  denne  Rejse  vil  jeg  fortælle  lidt  om 
Palæstina. 

Palæstina  har  altid  været  tiltrækkende  for  mig,  og  det  har 
været  af  stor  Interesse  at  følge  Orson  Hydes  Fodspor  paa 
Oljebjerget,  at  bede  om  Opfyldelsen  af  Profetierne  og  Jerusa- 
lems Genoprettelse. 

Vi  forlod  Port  Said  Klokken  6  Efterm.  for  at  rejse  til  Jaffa. 

Vi  skulde  være  ankommet  til  Jaffa  Klokken  6  om  Morgenen, 
men  ved  denne  Tid  blev  vi  omtumlet  paa  det  frygteligste  af 
det  oprørte  Hav,  og  da  selve  Jaffa  ingen  Havn  har,  og  der  er 
saa  mange  farlige  Klipper  ud  for  Havnen,  kunde  vi  ikke 
lande.  Vi  var  alle  søsyge,  men  det  uheldigste  af  det  hele  var, 
at  hvis  ikke  Havet  blev  roligt  til  Klokken  12,  vilde  Skibet 
sejle  videre  til  det  nordligere  Palæstina  og  sætte  os  i  Land  i 
Beyrut  i  Nærheden  af  Damaskus. 

Heldigvis  kom  dog  Regnen  og  dæmpede  Bølgerne,  og  vi  blev 
ført  i  en  stor  Robaad  til  Jaffa  forbi  de  frygtelige  Klipper,  der 
kunde  knuse  en  hvilken  som  helst  Baad  i  Stumper  paa  et 
Minut.  Vor  Robaad  havde  ni  Roere  og  en  Styrmand,  og 
medens  vi  passerede  Klipperne,  maatte  de  ro  af  alle  Kræfter 
for  at  holde  den  rigtige  Kurs.  Mange,  mange  Dampere  er  for- 
hindrede i  at  landsætte  deres  Passagerer  i  Jaffa,  og  ofte  maa 
Turisterne  vende  tilbage  til  Port  Said. 

Vor  Forer  havde  ventet  paa  os  én  Dag,  og  vi  begyndte  der- 
for vor  Palæstinatur  med  det  samme.  Vejret  var  dejligt  og 
varmt,  og  vi  korte  fra  Sted  til  Sted  i  en  meget  behagelig 
featonlignende  Vogn  med  to  udmærkede  Heste.  Det  gamle 
Joppe  er  malerisk  beliggende  paa  et  stigende  Jordsmon  med 
Udsigt  over  Havet.  Stedet  er  fuldt  af  Minder  fra  Bibelen.  Det 
var  her  at  Hiram,  Kongen  af  Tyrus,  sendte  Salomon  Cedertræ 

fra  Libanon  til  Opførelsen  af  Templet  i  Jerusalem,  her  at  Jo- 
nas gik  om  Bord,  da  han  havde  i  Sinde  at  flygte  til  Tharsis, 
og  her,  at  Peter,  efter  at  have  kaldt  Tabitha  til  Live  (vi  saa 
hendes  Grav  og  den  smukke  Have  nær  derved),  tovede  mange 
Dage  hos  en  vis  Simon,  en  Garver,  paa  hvis  Hustag  han  havde 
sit  beromte  Syn.  Vi  saa  Huset  og  Brønden  og  gik  paa  det  Tag, 
hvor  han  havde  Synet.  Vor  Fører  forklarede  Beskaffenheden 
af  Simons  Syn  ved  at  sige,  at  han  var  sulten  og  derfor  dromte 
om  at  spise. 

Klokken  1  tog  vi  med  Toget  til  Jerusalem.  Toget  korte  meget 
langsomt,  men  Bekvemmelighederne  var  gode.  Vejen  gaar 
forbi  yppige  Haver  og  Orange-  og  Citron-Lunde,  og  til  hver 
Mil  af  Landet  knytter  der  sig  historiske  Begivenheder  fra  den 
jødiske  Nations  tidligere  Liv.  Den  første  Station  er  St.  Georg, 
Dragedræberens  Hjem,  den  har  været  Scene  for  mange  liv- 
lige Begivenheder  i  Korstogstiden;  den  næste  er  Ramleh,  den 
bekendte  Josef  af  Arimathæas  Hjem.  Vi  kom  over  de  beromte 
Sarons  Sletter,  hvis  Marker  straaler  af  vilde  Blomster,  My- 
riader af  Narcisser,  blaa  Iris,  Sarons  Roser  og  Liljekonvaller. 
I  denne  Sarons  Dal  kæmpede  de  tapre  Korsfarere,  derovre  er 
Timnath,  hvor  Samson  satte  Ild  paa  Filistrenes  Korn,  hist  er 
Ajalons  Dal,  hvor  Josva  befalede  Maanen  at  staa  stille,  og 
den  lille  Landsby,  over  Højenes  næste  Skraaning,  er  Kirjalh- 
jearun,  hvor  Arken  stod  i  tyve  Aar. 

Snart  snor  Toget  sig  ud  i  Bjergenes  mørke  Slugter,  intet 
andet  end  Klipper,  kun  nu  og  da  Oliventræer  og  terrassefor- 
mede Vinhaver,  overskrider  Judæas  Grænser  og  naar  til  sidst 
den  Station,  hvorfra  Vogne  fører  den  Rejsende  til  hans  Hotel 
i  Jerusalem.  Køretøjerne  er  af  samme  Slags  som  i  Jaffa,  og 
Kuskene  med  deres  røde  tyrkiske  Huer  kører  i  en  frygtelig 
Fart.  Hestene  har  Klokker  om  Halsen  ligesom  vore  Kane- 
klokker. 

Til  Trods  for  dens  Forfald  har  den  hellige  Stad  en  Interesse 
og  en  Charme,  som  ingen  anden  By  paa  Jorden  besidder. 
Skønt  den  er  bleven  odelagt  mange  Gange,  mindes  den  Rej- 

sende,  hvorhen  han  vender  sine  Trin,  om  Frelseren.  Gaderne 
kan  være  noget  forandrede,  men  vi  véd,  idet  vi  følger  Sorgens 
Vej,  at  omtrent  her  hastede  den  sørgelige  Procession  af  Sted. 
Vi  véd  ogsaa,  at  Naturens  Udseende  i  Landet  omkring  Byen 
er  væsentligt  uforandret,  at  Bjergene  rundt  om  Jerusalem,  der 
fra  gamle  Tider  har  været  dens  Bolværk,  er  her  endnu,  at 
Oljebjerget  (meget  større,  end  jeg  ventede)  og  Kedrons  Bæk 
(meget  mindre,  end  jeg  havde  ventet)  er  her,  og  at  Byen  sta- 
dig kroner  Zions  og  Moriahs  Bjerg.  I  hvert  Tilfælde  véd  vi,  at 
Frelseren  har  set  paa  disse  selv  samme  Scener.  Hoved- 
stæderne var  i  Oldtiden  alle  kendetegnede  ved  forskellige 
Civilisationer.  Roms  Drøm  var  Erobring,  Athens  Skønhed, 
Babylons  Stolthed,  Thebens  Evighed.  Jerusalems  største  For- 
tjeneste var  ikke  krigerisk  Magt  eller  kunstnerisk  Udmær- 
kelse, men  Gudsfrygt.  Denne  dens  fremherskende  Aand  har 
forlenet  den  med  hellig  Interesse  og  højtidelige  Minder,  og 
ingen,  som  besøger  den  i  denne  Aand,  vil  nogensinde  blive 
skuffet.  Det  var  med  denne  Følelse,  at  jeg  kom  til  Jerusalem 
og  gik  ind  i  den  Hellige  Gravs  Kirke  den  forste  Morgen,  efter 
at  vi  kom,  og  jeg  blev  ikke  skuffet  et  eneste  Øjeblik. 

Enhver  Fodsbred  af  Jorden  har  noget  interessant  at  for- 
tælle, og  hele  vor  Morgen  gik  meget  hurtig.  Det  var  vidunder- 
ligt fra  det  Øjeblik  af,  da  vi  gik  ind  ad  Døren,  der  vogtes  af 
de  muhamedanske  Dørvogtere,  (de  kristne  Kirker  kan  nemlig 
ikke  enes  om,  hvem  der  skal  passe  Døren),  til  Salvelsens  Sten, 
en  stor,  flad  Sten,  der  betegner  det  Sted,  hvor  Kristi  Legeme 
blev  beredt  til  Begravelsen,  derpaa  til  den  græske  Kirke,  i 
hvis  Midte  der  er  et  Alter,  som  Grækerne  tror  er  Verdens 
Midtpunkt,  og  dernæst  til  det  vigtigste  af  det  hele:  det  Kapel, 
hvori  selve  Kristi  Grav  antages  at  være  med  dens  lille  For- 
kammer, hvor  Englen  stod,  og  her  følte  jeg,  som  stod  jeg  paa 
hellig  Grund,  og  bad  stille  i  al  den  Tid,  jeg  var  der;  vi  gik  til 
Kapellet  for  St.  Helena,  Gonstantins  Moder,  som  gjorde  meget 
godt  i  Palæstina  ved  at  bygge  og  befæste  Kristendommen,  til 
det  koptiske  Kapel,  der  er  fattigt  og  forarmet  i  Sammenligning 
med  de  andre,  til  Nicodemus  og  Josef  af  Arimathæas  Grave, 

til  Golgathas  Klippe,  hvor  jeg  næppe  kunde  holde  mig  fra  at 
græde,  thi  det  syntes  saa  virkeligt  altsammen,  især  da  de  visttr 
os  den  Klippe  og  det  Sted,  hvor  Moderen  Maria  stod  hos  sin 
Søn  og  iagttog  hans  Lidelser.  Hendes  Billede  er  dækket  med 
mægtige  Gaver  af  alle  Slags  kostelige  Stene,  og  jeg  tænkte,  at 
hvis  jeg  var  velhavende  nok,  vilde  ogsaa  jeg  gerne  have  vist 
min  Kærlighed  til  Guds  Moder,  thi  aldrig  havde  jeg  følt  saa 
stærk  Kærlighed  til  hende  før;  vi  kom  til  mange  andre  Steder 
lige  saa  interessante,  alle  bidragende  til  at  elske  vor  Frelser 
højere,  og  afsky  de  intetsigende  Stridigheder  mellem  Dagens 
forskellige  Sekter.  Tomie  sagde,  at  han  ikke  kunde  føle  sig 
opløftet  som  jeg,  fordi  han  tænkte  paa  Kævlerierne  og  Uenig- 
heden mellem  de  romersk-katolske,  græsk-katolske,  aiyne- 
niske,  koptiske  og  syriske  Præster,  der  hver  har  deres  egen 
Part  af  Kirken  at  passe,  og  som  slaas  og  skændes  i  den  Grad, 
at  muhamedanske  Soldater  er  stationerede  i  Kirken  for  at 
holde  Fred  mellem  dem,  der  kalder  sig  Guds  Tjenere.  Denne 
Misundelse  og  dette  Had  blandt  Præsterne  er  den  eneste  Ting, 
som  vansirer  Kirkens  Aand.  Men  naar  man  ser  bort  fra  det 
og  kun  tænker  paa,  at  her  blev  Kristi  Legeme  lagt  i  Graven, 
er  det  nok  til  at  fylde  ens  Hjærte  med  uudtalelig  Ærefrygt  for 
ham  og  det,  han  gjorde  for  os. 

Vi  var  saa  betagne,  at  vi  næppe  turde  tale.  Det  var  den  mest 
interessante  Morgen  jeg  nogensinde  har  oplevet  som  Turist, 
og  jeg  følte  mig  langt  mere  som  Pilgrim. 

Om  Eftermiddagen  kørte  vi  en  dejlig  Tur  til  Oljebjerget, 
hvis  primitive  Simpelhed  og  maleriske  Udseende  er  blevet 
omtrent  ødelagt  af  de  uhyre  Bygninger,  Mure  og  Terrasser, 
som  Russerne  har  rejst  paa  dens  Sider  og  Top.  Der  er  tre 
Stier  op  til  Bjerget,  og  hver  af  dem  er  berømt  fra  Historien 
om  Kristi  Liv.  Den  nemmeste  og  mindst  stejle  er  den,  der 
forer  til  højre  fra  Gethsemane  Have. 

